PMIndiaData/PMIndiaSum huggingface dataset:
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀ ଆଉ ନାହାନ୍ତି । ତାଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକବ୍ୟକ୍ତ କରିଛନ୍ତି । ଏକାଧିକ ଟ୍ୱିଟ୍ ଜରିଆରେ ପ୍ରଧାନମନ୍ତ୍ରୀ ତାଙ୍କ ଶୋକ ବାର୍ତ୍ତାରେ କହିଛନ୍ତି ଯେ “ମୁଁ ନିଃଶବ୍ଦ ଅଟେ, ଶୂନ୍ୟ ଅଟେ, କିନ୍ତୁ ଭାବନାର ଜୁଆର ମୋ ମନ ଭିତରେ ଉଠିବାରେ ଲାଗିଛି । ଆମ ସମସ୍ତଙ୍କ ଶ୍ରଦ୍ଧେୟ ଅଟଳଜୀ ଆଉ ଆମ ଗହଣରେ ନାହାନ୍ତି । ନିଜ ଜୀବନର ପ୍ରତ୍ୟେକ ମୁହୂର୍ତ୍ତ ସେ ରାଷ୍ଟ୍ରକୁ ସମର୍ପି ଦେଇଥିଲେ । ତାଙ୍କର ଦେହାବସାନ ସହିତ ଏକ ଯୁଗର ଅବସାନ ଘଟିଛି । କିନ୍ତୁ ସେ ଆମକୁ କହି ଯାଇଛନ୍ତି- “मौत की उमर क्या है? दो पल भी नहीं, ज़िन्दगी सिलसिला, आज कल की नहीं मैं जी भर जिया, मैं मन से मरूं, लौटकर आऊँगा, कूच से क्यों डरूं?” “ମୃତ୍ୟୁର ବୟସ କ’ଣ ? ମାତ୍ର କିଛି କ୍ଷଣ ବି ନୁହେଁ, ଜୀବନର ଗତି ଓ ଧାରା, ଆଜିର କଥା କାଲି କି ନୁହେଁ, ମୁଁ ବହୁତ ବଂଚି ସାରିଛି, ମୁଁ ମନରେ ମୃତ୍ୟୁବରଣ କରେ, ଫେରି ଆସିବି, ପ୍ରସ୍ଥାନକୁ ଡର କାହିଁକି ?” ଅଟଳ ଜୀ ଆଜି ଆମ ଗହଣରେ ନାହାନ୍ତି, କିନ୍ତୁ ତାଙ୍କର ପ୍ରେରଣା, ତାଙ୍କର ମାର୍ଗଦର୍ଶନ, ପ୍ରତ୍ୟେକ ଭାରତୀୟଙ୍କୁ, ପ୍ରତ୍ୟେକ ଭାଜପା କାର୍ଯ୍ୟକର୍ତ୍ତାଙ୍କୁ ମିଳିଚାଲିଥିବ । ଈଶ୍ୱର ତାଙ୍କ ଆତ୍ମାକୁ ଶାନ୍ତି ଦିଅନ୍ତୁ ଏବଂ ତାଙ୍କର ପ୍ରତ୍ୟେକ ସ୍ନେହୀଙ୍କୁ ଏହି ଦୁଃଖ ସହିବାର ଶକ୍ତି ଦିଅନ୍ତୁ । ଓମ ଶାନ୍ତି! ଆମ ସମସ୍ତଙ୍କ ପ୍ରିୟ ଅଟଳଜୀଙ୍କ ବିୟୋଗରେ ସାରା ଭାରତ ଶୋକ ସାଗରରେ ବୁଡ଼ିଯାଇଛି । ତାଙ୍କର ବିୟୋଗ ଏକ ଯୁଗର ଅବସାନ ହେବା ଭଳି । ସେ ଦେଶ ପାଇଁ ବଂଚିଥିଲେ ଏବଂ ଅନେକ ଦଶନ୍ଧୀ ଧରି ଦେଶକୁ ସମ୍ପୂର୍ଣ୍ଣ ସେବା ଦେଇଥିଲେ । ଏହି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର, ବିଜେପି କାର୍ଯ୍ୟକର୍ତ୍ତା ଓ ତାଙ୍କର ଅଗଣିତ ପ୍ରଶଂସକଙ୍କ ପ୍ରତି ମୋର ସମବେଦନା । ଅଟଳଜୀଙ୍କ ଅନୁକରଣୀୟ ନେତୃତ୍ୱରେ ଏକବିଂଶ ଶତାବ୍ଦୀରେ ଏକ ସୁଦୃଢ଼, ସମୃଦ୍ଧ ଏବଂ ସମାବେଶୀ ଭାରତ ନିର୍ମାଣର ମୂଳଦୁଆ ପ୍ରତିଷ୍ଠା ହୋଇଥିଲା । ବିଭିନ୍ନ କ୍ଷେତ୍ରରେ ତାଙ୍କର ଭବିଷ୍ୟଦର୍ଶୀ ନୀତି ପ୍ରତ୍ୟେକ ଏବଂ ସମସ୍ତ ଭାରତୀୟ ନାଗରିକଙ୍କ ଜୀବନକୁ ଛୁଇଁଥିଲା । ଅଟଳଜୀଙ୍କ ଦେହାବସାନ ମୋ ପାଇଁ ବ୍ୟକ୍ତିଗତ ଭାବେ ଏକ ଅପୂରଣୀୟ କ୍ଷତି । ତାଙ୍କ ସହିତ ମୋର ଅଗଣିତ ମଧୁର ସ୍ମୃତି ରହିଛି । ମୋ ଭଳି କାର୍ଯ୍ୟକର୍ତ୍ତାଙ୍କ ପାଇଁ ସେ ପ୍ରେରଣା ଥିଲେ । ତାଙ୍କର ତୀକ୍ଷ୍ଣ ବୁଦ୍ଧିମତା ଏବଂ ଚମତ୍କାର ମେଧାଶକ୍ତିକୁ ମୁଁ ବିଶେଷ ଭାବେ ସ୍ମରଣ କରିବି । ଅଟଳଜୀଙ୍କ ଉଦ୍ଯୋଗ ଏବଂ ସଂଘର୍ଷ କାରଣରୁ ଗୋଟିଏ ଗୋଟିଏ ଇଟା ଯୋଡ଼ିବା ଭଳି ବିଜେପିର ନିର୍ମାଣ ହୋଇଥିଲା । ସେ ବିଜେପିର ବାର୍ତ୍ତା ପ୍ରଚାର କରିବା ଲାଗି ସାରା ଭାରତ ଭ୍ରମଣ କରିଥିଲେ । ଫଳରେ ଜାତୀୟ ରାଜନୀତି ଏବଂ ବିଭିନ୍ନ ରାଜ୍ୟରେ ବିଜେପି ଏକ ଦୃଢ଼ ଶକ୍ତି ଭାବେ ପ୍ରତିଷ୍ଠିତ ହୋଇଥିଲା । ଶ୍ରୀ ଅଟଳ ବିହାରୀ ବାଜପେୟୀଙ୍କ ଆଜି ଅପରାହ୍ଣ 5.05ମିନଟରେ ପରଲୋକ ଘଟିଥିବା ନେଇ ପୂର୍ବରୁ ନୂଆଦିଲ୍ଲୀସ୍ଥିତ ଅଖିଳ ଭାରତ ଆୟୁର୍ବିଜ୍ଞାନ ସଂସ୍ଥାନ (ଏମ୍ସ) ପକ୍ଷରୁ ଏକ ପ୍ରେସ ବିବୃତିରେ ସୂଚନା ଦିଆଯାଇଥିଲା ।
ଆଖୁଚାଷୀଙ୍କ ସହ ଆଲୋଚନା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଆଜି (ଶୁକ୍ରବାର) ନୂଆଦିଲ୍ଲୀର ଲୋକ କଲ୍ୟାଣ ମାର୍ଗରେ 140 ରୁ ଅଧିକ ଆଖୁଚାଷୀ ସାମୁହିକ ଭାବେ ସାକ୍ଷାତ କରି ଆଲୋଚନା କରିଥିଲେ । ଉତ୍ତର ପ୍ରଦେଶ, ଉତ୍ତରାଖଣ୍ଡ, ପଞ୍ଜାବ, ମହାରାଷ୍ଟ୍ର ଏବଂ କର୍ଣ୍ଣାଟକର ଚାଷୀମାନେ ଏହି ଦଳରେ ଥିଲେ । ପ୍ରଧାନମନ୍ତ୍ରୀ ଘୋଷଣା କରିଥିଲେ ଯେ ଖରିଫ ଋତୁ 2018-19 ପାଇଁ ଅଧିସୂଚୀତ ଫସଲ ସକାଶେ କେନ୍ଦ୍ର ମନ୍ତ୍ରୀମଣ୍ଡଳ ଆଗାମୀ ବୈଠକରେ ଇନପୁଟ କଷ୍ଟ ବା ଉତ୍ପାଦନ ଖର୍ଚ୍ଚର ସର୍ବନିମ୍ନ ସମର୍ଥନ ମୂଲ୍ୟର କାର୍ଯ୍ୟାନ୍ୱୟନକୁ ମଂଜୁର କରିବେ । ଏହାଦ୍ୱାରା ଚାଷୀମାନଙ୍କ ରୋଜଗାର ବୃଦ୍ଧି ହେବ । ସେ କହିଥିଲେ ଯେ ଆଗାମୀ ଦୁଇ ସପ୍ତାହ ମଧ୍ୟରେ 2018-19ର ଆଖୁ ଚାଷ ପାଇଁ ଉଚିତ ଏବଂ ଲାଭକାରୀ ମୂଲ୍ୟ (ଏଫଆରପି) ର ମଧ୍ୟ ଘୋଷଣା କରାଯିବ । ସେ କହିଥିଲେ ଯେ ଏହା 2017-18ମୂଲ୍ୟଠାରୁ ମଧ୍ୟ ଅଧିକ ହେବ । ଆଖୁ ଚାଷରୁ 9.5 ପ୍ରତିଶତରୁ ଅଧିକ ଅର୍ଥ ପ୍ରାପ୍ତ କରୁଥିବା ଚାଷୀମାନଙ୍କ ପାଇଁ ମଧ୍ୟ ଏହା ପ୍ରୋତ୍ସାହନ ପ୍ରଦାନ କରିବ । ଆଖୁ ଚାଷୀମାନଙ୍କ ବାକୀ ଥିବା ଋଣ ଅର୍ଥକୁ ସମାପ୍ତ କରିବା ପାଇଁ ନିଆଯାଇଥିବା ବିଭିନ୍ନ ନିଷ୍ପତ୍ତି ବିଷୟରେ ପ୍ରଧାନମନ୍ତ୍ରୀ ଚାଷୀମାନଙ୍କୁ ଅବଗତ କରାଇଥିଲେ । ବିଗତ ସାତ ରୁ ଦଶ ଦିନ ମଧ୍ୟରେ ଚାଷୀମାନଙ୍କୁ ନୂତନ ନୀତିଗତ ଉପାୟ ଜରିଆରେ 4 ହଜାର କୋଟିରୁ ଅଧିକ ଅର୍ଥର ବାକୀ ପରିଶୋଧ କରାଯାଇପାରିଛି । ପ୍ରଧାନମନ୍ତ୍ରୀ ଚାଷୀମାନଙ୍କୁ ଆଶ୍ୱାସନା ଦେଇଛନ୍ତି ଯେ ଆଖୁ ପାଇଁ ବକେୟା ଋଣ ଅର୍ଥ ପରିଶୋଧ କରିବା ପାଇଁ ରାଜ୍ୟ ସରକାରମାନଙ୍କୁ ପ୍ରଭାବୀ ପଦକ୍ଷେପ ନେବା ପାଇଁ ପରାମର୍ଶ ଦେଇଛନ୍ତି । ପ୍ରଧାନମନ୍ତ୍ରୀ ଚାଷୀମାନଙ୍କୁ ସ୍ପ୍ରିଙ୍କଲର ଏବଂ ଡ୍ରିପ ଜଳ ସେଚନ, ନୂତନ କୃଷି କୌଶଳ ଏବଂ ସୌର ପମ୍ପର ବ୍ୟବହାର କରିବା ପାଇଁ ପ୍ରୋତ୍ସାହିତ କରିଥିଲେ । ଚାଷୀମାନଙ୍କୁ ତାଙ୍କ ଜମିରେ ଶକ୍ତି ସ୍ରୋତ ଏବଂ ଅଧିକ ଆୟ ପାଇଁ ସୋଲାର ପାନେଲ ପ୍ରତିଷ୍ଠା କରିବାକୁ ପରାମର୍ଶ ଦେଇଥିଲେ । ଫସଲର ମାନରେ ସଂସ୍କାର ଆଣିବା ଉପରେ ସେ ଜୋର ଦେଇଥିଲେ । ପ୍ରଧାନମନ୍ତ୍ରୀ ଚାଷୀମାନଙ୍କୁ 2022 ମଧ୍ୟରେ ରାସାୟନିକ ସାର ବ୍ୟବହାରରେ 10 ପ୍ରତିଶତ ହ୍ରାସ କରିବା ପାଇଁ କହିଥିଲେ । ପ୍ରଧାନମନ୍ତ୍ରୀ ଚାଷୀମାନଙ୍କୁ ଗତ କିଛି ଦିନ ପୂର୍ବେ ଉଦ୍ୟୋଗପତିମାନଙ୍କ ସହିତ ହୋଇଥିବା ଆଲୋଚନା ବିଷୟରେ ଅବଗତ କରିଥିଲେ । ଏହି ଆଲୋଚନାରେ ଚାଷୀମାନଙ୍କ ଆୟ ବୃଦ୍ଧି ପାଇଁ ଫସଲର ଉର୍ବରକତା ବୃଦ୍ଧି, ଗୋଦାମ, ଭଣ୍ଡାର ଗୃହ ସୁବିଧା, ଉତ୍ତମ ମାନର ବିହନ ଏବଂ ବଜାର ସହିତ ସଂଯୋଗ କ୍ଷେତ୍ରରେ ନିବେଶ କରିବା ପାଇଁ ଉଦ୍ୟୋଗପତିମାନଙ୍କୁ ସେ କହିଥିଲେ ବୋଲି ଚାଷୀମାନଙ୍କୁ ଅବଗତ କରାଇଥିଲେ । ଚାଷୀମାନଙ୍କ ସହିତ ଆଲୋଚନା ବେଳେ ପ୍ରଧାନମନ୍ତ୍ରୀ 21ହଜାର କୋଟି ଟଙ୍କାର ବକେୟା ଋଣ ପରିଶୋଧ ପାଇଁ ସଂଘର୍ଷ କରୁଥିବା ଆଖୁ ଚାଷୀମାନଙ୍କ ବୋଝ କମ କରିବା ପାଇଁ 2014-15ଏବଂ 2015-16ରେ କେନ୍ଦ୍ର ସରକାରଙ୍କ ହସ୍ତକ୍ଷେପ ବିଷୟରେ ଅବଗତ କରାଇଥିଲେ । ଏହି ପରିଶୋଧ ଚିନି ମିଲଗୁଡିକ ଜରିଆରେ ଚାଷୀମାନଙ୍କ ପାଇଁ କରାଯିବାକୁ ସୁନିଶ୍ଚିତ କରାଯାଇଥିଲା । ଚାଷୀମାନେ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ ଏବଂ ନିକଟରେ କେନ୍ଦ୍ର ସରକାର ଦ୍ୱାରା ନିଆଯାଇଥିବା ପଦକ୍ଷେପଗୁଡିକର ପ୍ରଶଂସା କରିଥିଲେ । ଏହି ପଦକ୍ଷେପଗୁଡିକ ମଧ୍ୟରେ ଚିନି ଉପରେ ଅମଦାନୀ ଶୁଳ୍କ ରେ 50 ପ୍ରତିଶତରୁ 100 ପ୍ରତିଶତ ବୃଦ୍ଧି ଏବଂ ଚାଷୀମାନଙ୍କର ଋଣ ପରିଶୋଧ ପାଇଁ ଚିନି ମିଲଗୁଡିକର ପ୍ରଦର୍ଶନ ଆଧାରୀତ ଅନୁଦାନ ଭାବେ ପ୍ରତି କ୍ୱିଣ୍ଟାଲ 5.50 ଟଙ୍କା ପ୍ରଦାନ କରାଯିବାର ପ୍ରସ୍ତାବ ରହିଛି । ଏଥିରେ 1540 କୋଟି ଟଙ୍କା ଖର୍ଚ୍ଚ ହେବ । ସେହିପରି 30 ଲକ୍ଷ ଟନ ବଫର ଷ୍ଟକ ପାଇଁ କେନ୍ଦ୍ର ସରକାର ଦେଇଥିବା 1175 କୋଟି ଟଙ୍କାର ସୁଧ ସହାୟତା ବିଷୟରେ ମଧ୍ୟ ଆଖୁଚାଷୀଙ୍କୁ ଅବଗତ କରାଯାଇଥିଲା । ପ୍ରଧାନମନ୍ତ୍ରୀ ଚିନି ଉଦ୍ୟୋଗରେ ସ୍ଥିରତା ଆଣିବା ପାଇଁ ଦୀର୍ଘକାଳୀନ ସମାଧାନ ସ୍ୱରୂପ ପେଟ୍ରୋଲରେ 10 ପ୍ରତିଶତ ଇଥାନଲ ମିଶ୍ରଣ ଦିଗରେ ସରକାରଙ୍କ ଦୃଷ୍ଟିକୋଣକୁ ବିସ୍ତୃତ ଭାବେ ବୁଝାଇଥିଲେ ।
ପାଞ୍ଚଟି ରାଜ୍ୟର ୪୪ଟି ଆକାଂକ୍ଷି ଜିଲ୍ଲାରେ ୪ଜି ମୋବାଇଲ ସେବାକୁ କ୍ୟାବିନେଟ ମଞ୍ଜୁରୀ

ପାଞ୍ଚଟି ରାଜ୍ୟରେ ଥିବା ସେବାରୁ ବଞ୍ଚିତ ଆକାଂକ୍ଷି ଜିଲ୍ଲାଗୁଡିକରେ ମୋବାଇଲ ସେବା ବ୍ୟବସ୍ଥାକୁ ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ମଞ୍ଜୁରୀ ପ୍ରଦାନ କରିଛି । ଏହି ପାଞ୍ଚଟି ରାଜ୍ୟ ହେଲା ଆନ୍ଧ୍ରପ୍ରଦେଶ, ଛତିଶଗଡ଼, ଝାଡ଼ଖଣ୍ଡ, ମହାରାଷ୍ଟ୍ର ଏବଂ ଓଡ଼ିଶା । ପାଞ୍ଚଟି ରାଜ୍ୟର ୪୪ଟି ଆକାଂକ୍ଷି ଜିଲ୍ଲାର ସେବା ବଞ୍ଚିତ ୭୨୮୭ଟି ଗ୍ରାମକୁ ଏହି ପ୍ରକଳ୍ପ ଜରିଆରେ ୪ଜି ସେବା ଯୋଗାଇ ଦିଆଯିବ । ଆସନ୍ତା ୫ ବର୍ଷ ନିମନ୍ତେ କାର୍ଯ୍ୟକାରୀତା ଖର୍ଚ୍ଚ ସମେତ ମୋଟ ୬,୪୬୬ କୋଟି ଟଙ୍କା ଏ ବାବଦରେ ଖର୍ଚ୍ଚ ହେବ । ସାର୍ବଜନୀନ ସେବା ଆଇନଗତ ବାଧ୍ୟକ ପାଣ୍ଠି (ୟୁଏସଓଏଫ) ଏହି ପ୍ରକଳ୍ପ ଖର୍ଚ୍ଚ ବହନ କରିବ । ରାଜିନାମା ସ୍ୱାକ୍ଷରିତ ହେବାର ୧୮ ମାସ ମଧ୍ୟରେ ଏହି ପ୍ରକଳ୍ପ କାର୍ଯ୍ୟ ସମାପିତ ହେବ । ତେବେ ଏହା ନଭେମ୍ବର ୨୦୨୩ ମସିହା ସୁଦ୍ଧା ସମ୍ପୂର୍ଣ୍ଣ ହେବା ଆଶା କରାଯାଉଛି । ଚିହ୍ନଟ ହୋଇଥିବା ସେବା ବଞ୍ଚିତ ଗ୍ରାମଗୁଡିକୁ ଏହି ୪ଜି ସେବା ସୁବିଧା ୟୁଏସଓଏଫର ମାର୍ଗଦର୍ଶିକା ଅନୁସାରେ ମୁକ୍ତ ପ୍ରତିଯୋଗିତାମୂଳକ ନିଲାମ ଜରିଆରେ ପ୍ରଦାନ କରାଯିବ । ପାଞ୍ଚଟି ରାଜ୍ୟ ଯଥା ଆନ୍ଧ୍ରପ୍ରଦେଶ, ଛତିଶଗଡ, ଝାଡ଼ଖଣ୍ଡ, ମହାରାଷ୍ଟ୍ର ଓ ଓଡ଼ିଶାର ଦୁର୍ଗମ ସେବା ବଞ୍ଚିତ ଆକାଂକ୍ଷି ଜିଲ୍ଲାଗୁଡିକରେ ଏହି ମୋବାଇଲ ସେବା ପ୍ରଚଳନ ଦ୍ୱାରା ଆତ୍ମନିର୍ଭରଶୀଳତା, ଶିଖିବା ସୁବିଧା, ତଥ୍ୟ ଓ ଜ୍ଞାନର ପ୍ରଚାର, କୌଶଳ ବିକାଶ ଓ ଏହାର ଉନ୍ନୀତକରଣ, ଇ-ସରକାରୀ ପଦକ୍ଷେପ, ଉଦ୍ୟୋଗ ପ୍ରତିଷ୍ଠା, ଇ-କମର୍ସ ଓ କର୍ମସଂସ୍ଥାନ କ୍ଷେତ୍ରରେ ଡିଜିଟାଲ ସଂଯୋଗୀକରଣ ବୃଦ୍ଧି ପାଇବା ସହ ଆତ୍ମନିର୍ଭର ଭାରତ ଗଠନର ଲକ୍ଷ୍ୟ ସାଧିତ ହୋଇପାରିବ ।
ନୂଆଦିଲ୍ଲୀଠାରେ ‘ଶିକ୍ଷା ପୁନରୁତ୍ଥାନରେ ଶୈକ୍ଷିକ ନେତୃତ୍ୱ’ ସମ୍ମିଳନୀକୁ  ଆସନ୍ତାକାଲି ଉଦଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା କାଲି (ଶନିବାର) ସେପ୍ଟେମ୍ବର 29, 2018ରେ ନୂଆଦିଲ୍ଲୀସ୍ଥିତ ବିଜ୍ଞାନ ଭବନଠାରେ ‘Academic Leadership on Education for Resurgence ’ ଉପରେ ଆୟୋଜିତ ଏକ ସମ୍ମିଳନୀକୁ ଉଦଘାଟନ କରିବେ । ଏହି ସମ୍ମିଳନୀରେ 350ରୁ ଅଧିକ ବିଶ୍ୱବିଦ୍ୟାଳୟଗୁଡିକର କୁଳପତି/ ନିର୍ଦ୍ଦେଶକ ଅଂଶଗ୍ରହଣ କରିବେ । ଏହି ସମ୍ମିଳନୀ ଯୁଜିସି, ଏଆଇସିଟିଇ, ଆଇସିଏସଏସଆର, ଇଗ୍ନାସା, ଇଗ୍ନୌ, ଜେଏନୟୁ ଏବଂ ଏସଜିଟି ବିଶ୍ୱବିଦ୍ୟାଳୟର ମିଳିତ ଆନୁକୂଲ୍ୟରେ ଆୟୋଜିତ ହେଉଛି । ସମ୍ମିଳନୀରେ ଭାରତୀୟ ଶିକ୍ଷା ପ୍ରଣାଳୀରେ ଦେଖାଦେଉଥିବା ଆହ୍ୱାନଗୁଡିକ ସହିତ ଆଶାନୁରୂପ ଶୈକ୍ଷିକ ପରିଣାମ ହାସଲ କରିବା ଏବଂ ଦୃଷ୍ଟାନ୍ତମୂଳକ ପରିବର୍ତ୍ତନ ପାଇଁ ଏକ ଯୋଜନା ପ୍ରସ୍ତୁତ କରିବା ଉପରେ ଆଲୋଚନା କରାଯିବ । ଏହି ସମ୍ମିଳନୀକୁ ପ୍ରଧାନମନ୍ତ୍ରୀ ପୂର୍ବାହ୍ନ 10.30ରେ ଉଦଘାଟନ କରିବେ । ସମ୍ମିଳନୀରେ ଆଠଟି ବିଷୟଗତ କ୍ଷେତ୍ରଗୁଡିକ ବିଷୟରେ ଆଲୋଚନା କରାଯିବ । 1- ଶିକ୍ଷାର୍ଥୀ କୈନ୍ଦ୍ରୀକ ଶିକ୍ଷା ପାଇଁ ଅଧ୍ୟାପନା-କଳା କୁ ଉନ୍ନତ କରିବା- ବିଶିଷ୍ଟ ଆବଶ୍ୟକତା ଥିବା ଶିକ୍ଷା ପାଇଁ ଆର୍ଟିଫିସିଆଲ ଇଣ୍ଟେଲିଜେନ୍ସର ବ୍ୟବହାର କରିବା । 2- ରୋଜଗାର ଅନ୍ୱେଷଣ କରିବା ପରିବର୍ତ୍ତେ ରୋଜଗାର ବୃଦ୍ଧି ଦିଗରେ କାର୍ଯ୍ୟ କରିବା- ନୂତନ ଏବଂ ଉଦ୍ୟମୀତାକୁ ପ୍ରାଧାନ୍ୟ ପ୍ରଦାନ । 3- ଗବେଷଣାର ଗୁଣାତ୍ମକ ମାନରେ ସଂସ୍କାର ଆଣିବା- ଭାରତର ଆବଶ୍ୟକତା ଉପରେ ଗୁରୁତ୍ଵ ପ୍ରଦାନ କରିବା । 4- ଶିକ୍ଷଣ ପ୍ରତିଷ୍ଠାନଗୁଡିକ ମଧ୍ୟରେ ସାମଞସ୍ୟ ପ୍ରତିଷ୍ଠା କରିବା- ଶୈକ୍ଷିକ ସଂଶାଧନର ସଂଯୋଜନା କରି ପୁସ୍ତକାଳୟଗୁଡିକର ଉଚିତ ବ୍ୟବହାର କରିବା ଏବଂ ଜ୍ଞାନର ଆଦାନ ପ୍ରଦାନ କରିବା । 5- ସାମଗ୍ରିକ ଏବଂ ଏକୀକୃତ କ୍ୟାମ୍ପସ ନିର୍ମାଣ କରିବା- ଏହିଭଳି କାର୍ଯ୍ୟ ଆୟୋଜିତ କରାଯିବ ଯାହାଦ୍ୱାରା ବିଦ୍ୟାର୍ଥୀମାନଙ୍କର କ୍ୟାମ୍ପସ ସହିତ ଭାବନାତ୍ମକ ଭାବେ ଜଡିତ ରହିବା ସମ୍ଭବ ହେବ । 6- ସହଭାଗୀତାପୂର୍ଣ୍ଣ ଗଭର୍ନାନ୍ସ ମଡେଲ- ଗଭର୍ନାନ୍ସ ସହ ଜଡିତ ପ୍ରକ୍ରୀୟାଗୁଡିକରେ ବିଦ୍ୟାର୍ଥୀମାନଙ୍କର ଅଂଶୀଦାରୀତାକୁ ସୁବିଧାଜନକ କରିବା । 7- ସୁବ୍ୟବସ୍ଥିତ ଆର୍ଥିକ ମଡେଲ ପ୍ରସ୍ତୁତ କରିବା- ପୂର୍ବ ବିଦ୍ୟାର୍ଥୀମାନଙ୍କ ସହିତ କର୍ପୋରେଟ ସାମାଜିକ ଦାୟିତ୍ୱବୋଧ (ସିଏସଆର) ରୁ ଆର୍ଥିକ ସହାୟତା ପ୍ରାପ୍ତ କରି ସରକାରୀ ସଂସାଧନର ପୂରକ ବ୍ୟବସ୍ଥା କରିବା । 8- ଶିକ୍ଷାରେ ସାର୍ବଭୌମିକ ମୂଲ୍ୟ ଏବଂ ଜୀବନ କୌଶଳକୁ ସମାହିତ କରି ନୈତିକ ମୂଲ୍ୟବୋଧ ଭିତ୍ତିକ ଶିକ୍ଷାକୁ ପ୍ରୋତ୍ସାହିତ କରିବା । ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ପ୍ରକାର ଜାଭଡେକର ଅନ୍ତିମ ଅଧିବେଶନରେ ଅଧ୍ୟକ୍ଷତା କରିବେ । ଏହି ସମ୍ମିଳନୀରେ ଆଠଟି ସମୂହ ମଧ୍ୟରୁ ପ୍ରତ୍ୟେକ ଗ୍ରୁପ ପାରସ୍ପରିକ ସହମତିରେ ପ୍ରସ୍ତୁତ କରିଥିବା କାର୍ଯ୍ୟ ଯୋଜନା ଉପସ୍ଥାପନ କରିବେ । ପୂର୍ଣ୍ଣାଙ୍ଗ ଅଧିବେଶନରେ ଏହାର ଆଗାମୀ କାର୍ଯ୍ୟପନ୍ଥା ଉପରେ ନିଷ୍ପତ୍ତି ନିଆଯିବ । ଏହା ଆଶା କରାଯାଉଛି ଯେ ଦେଶରେ ଉଚ୍ଚଶିକ୍ଷାର ମାନରେ ଉନ୍ନତି ସୁନିଶ୍ଚିତ କରିବା ପାଇଁ କୌଣସି ବ୍ୟାପକ କାର୍ଯ୍ୟ ଯୋଜନା ପ୍ରସ୍ତୁତ ହେବ ।
ପ୍ରଧାନମନ୍ତ୍ରୀ ୨୭ ଡିସେମ୍ବରରେ ମାଣ୍ଡି ପରିଦର୍ଶନ କରିବେ ଏବଂ ୧୧,୦୦୦ କୋଟି ଟଙ୍କାରୁ ଅଧିକ ଜଳ ବିଦ୍ୟୁତ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ଏବଂ ଉଦ୍‍ଘାଟନ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୭ ଡିସେମ୍ବର ୨୦୨୧ ରେ ହିମାଚଳ ପ୍ରଦେଶର ମାଣ୍ଡି ପରିଦର୍ଶନ କରିବେ । ସେ ଅପରାହ୍ନ ପ୍ରାୟ ୧୨ ଟା ସମୟରେ ୧୧,୦୦୦ କୋଟି ଟଙ୍କାରୁ ଅଧିକ ମୂଲ୍ୟର ଜଳ ବିଦ୍ୟୁତ୍‍ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ । କାର୍ଯ୍ୟକ୍ରମ ପୂର୍ବରୁ ପୂର୍ବାହ୍ନ ପ୍ରାୟ ୧୧.୩୦ ସମୟରେ ସେ ହିମାଚଳ ପ୍ରଦେଶର ଗ୍ଲୋବାଲ ଇନଭେଷ୍ଟର୍ସ ମିଟ୍ ର ଦ୍ୱିତୀୟ ଭୂପି ପୂଜନ ସମାରୋହରେ ଅଧ୍ୟକ୍ଷତା କରିବେ । ପ୍ରଧାନମନ୍ତ୍ରୀ ଦେଶରେ ଉପଲବ୍ଧ ସମ୍ବଳର ଅନାବଶ୍ୟକ ସମ୍ଭାବନାକୁ ସମ୍ପୂର୍ଣ୍ଣରୂପେ ଉପଯୋଗ କରିବା ଉପରେ ଧ୍ୟାନ ଦେଇଛନ୍ତି । ଏହି ପରିପ୍ରେକ୍ଷୀରେ ଗୋଟିଏ ହେଉଛି ହିମାଳୟ ଅଞ୍ଚଳରେ ଜଳ ବିଦ୍ୟୁତ୍‍ କ୍ଷମତାକୁ ଉପଯୁକ୍ତ ଭାବରେ ଉପଯୋଗ କରିବା । ଏହି ପ୍ରକଳ୍ପଗୁଡିକ ଉଦଘାଟିତ ହେବ ଏବଂ ଏହି ଗସ୍ତ ସମୟରେ ପ୍ରଧାନମନ୍ତ୍ରୀଙ୍କ ଦ୍ୱାରା ଭିତ୍ତି ପ୍ରସ୍ତର ସ୍ଥାପନ କରାଯିବା ଏ ଦିଗରେ ଏକ ପ୍ରମୁଖ ପଦକ୍ଷେପ ଭାବେ ପ୍ରତିଫଳିତ ହେବ । ପ୍ରଧାନମନ୍ତ୍ରୀ ରେଣୁକାଜୀ ଡ୍ୟାମ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ । ପ୍ରାୟ ତିନି ଦଶନ୍ଧି ଧରି ବିଚାରାଧୀନ ଅବସ୍ଥାରେ ଥିବା ଏହି ପ୍ରକଳ୍ପ ପ୍ରଧାନମନ୍ତ୍ରୀଙ୍କ ସଂଘୀୟ ସହଯୋଗ ସମ୍ଭବ ହୋଇପାରିଥିଲା, ଯେତେବେଳେ କେନ୍ଦ୍ର ଦ୍ୱାରା ହିମାଚଳ ପ୍ରଦେଶ, ଉତ୍ତରପ୍ରଦେଶ, ହରିୟାଣା, ରାଜସ୍ଥାନ, ଉତ୍ତରାଖଣ୍ଡ ଏବଂ ଦିଲ୍ଲୀ ଛଅଟି ରାଜ୍ୟ ଏକତ୍ରିତ ହୋଇଥିଲେ । ଏହି ୪୦ ମେଗାୱାଟ ପ୍ରକଳ୍ପ ପ୍ରାୟ ୭୦୦୦ କୋଟି ଟଙ୍କା ବ୍ୟୟରେ ର୍ନିମାଣ ହେବ । ଏହା ଦିଲ୍ଲୀ ପାଇଁ ଅତ୍ୟନ୍ତ ଲାଭଦାୟକ ପ୍ରମାଣିତ ହେବ, ଯାହା ପ୍ରତିବର୍ଷ ପ୍ରାୟ ୫୦୦ ନିୟୁତ ଘନ ମିଟର ଜଳ ଯୋଗାଣରେ ସକ୍ଷମ ହେବ । ପ୍ରଧାନମନ୍ତ୍ରୀ ଲୁହରୀ ଜଳ ବିଦ୍ୟୁତ୍‍ ପ୍ରକଳ୍ପର ପ୍ରଥମ ପର୍ଯ୍ୟାୟର ଭିତ୍ତିପ୍ରସ୍ତର ସ୍ଥାପନ କରିବେ । ୨୧୦ ମେଗାୱାଟର ଏହି ପ୍ରକଳ୍ପ ୧୮୦୦ କୋଟିରୁ ଅଧିକ ମୂଲ୍ୟରେ ର୍ନିମିତ ହେବ । ଏହା ପ୍ରତିବର୍ଷ ୭୫୦ ନିୟୁତ ୟୁନିଟ୍ ବିଦ୍ୟୁତ୍‍ ଉତ୍ପାଦନ କରିବ । ଆଧୁନିକ ଏବଂ ର୍ନିଭରଶୀଳ ଗ୍ରୀଡ୍ ସହାୟତାରେ ଏହି ଅଞ୍ଚଳ ଏବଂ ଏହାର ଆଖପାଖ ରାଜ୍ୟଗୁଡିକ ପାଇଁ ମଧ୍ୟ ଲାଭଦାୟକ ପ୍ରମାଣିତ ହେବ । ପ୍ରଧାନମନ୍ତ୍ରୀ ଧଉଳାସିଧ ଜଳ ବିଦ୍ୟୁତ୍‍ ପ୍ରକଳ୍ପର ଭିତ୍ତି ପ୍ରସ୍ତର ସ୍ଥାପନ କରିବେ । ଏହା ହମିରପୁର ଜିଲ୍ଲାରେ ଏଡି ଧରଣର ପ୍ରଥମ ଜଳ ବିଦ୍ୟୁତ୍‍ ପ୍ରକଳ୍ପ ହେବ । ଏହି ୬୬ ମେଗାୱାଟ ପ୍ରକଳ୍ପ ୬୮୦ କୋଟିରୁ ଅଧିକ ବ୍ୟୟରେ ର୍ନିମିତ ହେବ । ଏହା ପ୍ରତିବର୍ଷ ୩୦୦ ନିୟୁତ ୟୁନିଟ୍ ବିଦ୍ୟୁତ୍‍ ଉତ୍ପାଦନ କରିବ । ପ୍ରଧାନମନ୍ତ୍ରୀ ସାୱରା-କୁଡୁ ଜଳ ବିଦ୍ୟୁତ୍‍ ପ୍ରକଳ୍ପର ଉଦଘାଟନ କରିବେ । ଏହି ୧୧୧ ମେଗାୱାଟ ପ୍ରକଳ୍ପ ପ୍ରାୟ ୨୦୮୦ କୋଟି ଟଙ୍କା ବ୍ୟୟରେ ର୍ନିମାଣ କରାଯାଇଛି । ଏହା ପ୍ରତିବର୍ଷ ୩୮୦ ନିୟୁତ ୟୁନିଟ୍ ବିଦ୍ୟୁତ ଉତ୍ପାଦନ କରିବ ଏବଂ ରାଜ୍ୟକୁ ବାର୍ଷିକ ୧୨୦ କୋଟି ଟଙ୍କାରୁ ଅଧିକ ରାଜସ୍ୱ ଆୟ କରିବାରେ ସାହାଯ୍ୟ କରିବ । ପ୍ରଧାନମନ୍ତ୍ରୀ ମଧ୍ୟ ହିମାଚଳ ପ୍ରଦେଶର ଗ୍ଲୋବାଲ ଇନଭେଷ୍ଟର୍ସ ମିଟ୍ ର ଦ୍ୱିତୀୟ ଭୂମି ପୂଜନ ସମାରୋହରେ ଅଧ୍ୟକ୍ଷତା କରିବେ । ଏହି ସମାରୋହ ଦ୍ୱାରା ସ୍ଥାନୀୟ ଅଞ୍ଚଳରେ ପୁଞ୍ଜି ବିନିଯୋଗ ବୃଦ୍ଧି ହେବା ସହିତ ପ୍ରାୟ ୨୮,୦୦୦ କୋଟି ଟଙ୍କା ମୂଲ୍ୟର ପ୍ରକଳ୍ପ ଆରମ୍ଭ ହେବା ନେଇ ଆଶା କରାଯାଉଛି ।
ୱିପୋ କପି ରାଇଟ ସନ୍ଧି 1996 ଓ ୱିପୋ ପ୍ରଦର୍ଶନ ଓ ଫୋନୋଗ୍ରାମ ସନ୍ଧି 1996ର ପ୍ରସ୍ତାବକୁ କ୍ୟାବିନେଟ ଅନୁମୋଦନ

ଶିଳ୍ପ ନୀତି ଏବଂ ପ୍ରୋତ୍ସାହନ ବିଭାଗ, ବାଣିଜ୍ୟ ଏବଂ ଉଦ୍ୟୋଗ ମନ୍ତ୍ରଣାଳୟର କପି ରାଇଟ ସନ୍ଧି ଏବଂ ୱିପୋ ପ୍ରଦର୍ଶନ ଏବଂ ଫୋନୋଗ୍ରାମ ସନ୍ଧିର ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ମଞ୍ଜୁରି ଦେଇଛି । ଏହି ସନ୍ଧୀ ଅନ୍ତର୍ଗତ ଇଂଟରନେଟ ଏବଂ ଡିଜିଟାଲ କପି ରାଇଟ ମଧ୍ୟ ସାମିଲ ରହିଛି । 12 ମେ, 2016ରେ ସରକାରଙ୍କ ଦ୍ୱାରା ଲାଗୁ ଜାତୀୟ ବୌଦ୍ଧିକ ସମ୍ପତ୍ତି ଆଇନ (ଆଇପିଆର)ରେ ଉଲ୍ଲିଖିତ ଉଦ୍ଦେଶ୍ୟର ଦିଗରେ ଏହି ମଞ୍ଜୁରି ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ଅଟେ । ଏହାର ଉଦ୍ଦେଶ୍ୟ ବାଣିଜ୍ୟିକ ଉପଯୋଗ ଜରିଆରେ ଆଇପିଆରର ମୂଲ୍ୟ ପ୍ରାପ୍ତ କରିବା । ଏଥିପାଇଁ ଇପିଆରର ମାଲିକମାନଙ୍କୁ ଇଂଟରନେଟ ଏବଂ ମୋବାଇଲ ପ୍ଲାଟଫର୍ମରେ ଉପଲବ୍ଧ ସୁଯୋଗ ସମ୍ପର୍କରେ ଦିଶା-ନିର୍ଦ୍ଦେଶ ଏବଂ ସହାୟତା ପ୍ରଦାନ କରାଯାଉଛି । ଲାଭ : ଏହି ସନ୍ଧିଗୁଡ଼ିକ ନିମ୍ନ ପ୍ରକାରରେ ଭାରତର ସହାୟତା କରିବ : ଅନ୍ତର୍ଜାତୀୟ କପି ରାଇଟ ପ୍ରଣାଳୀ ଜରିଆରେ ସୃଜନାତ୍ମକ ଅଧିକାରଧାରୀଙ୍କୁ ସେମାନଙ୍କ ଶ୍ରମର ମୂଲ୍ୟ ପ୍ରାପ୍ତ ହେବ । ସୃଜନାତ୍ମକ କାର୍ଯ୍ୟର ଉତ୍ପାଦନ ଏବଂ ସେଗୁଡ଼ିକର ବିତରଣରେ କରାଯାଇଥିବା ନିବେଶ ଉପରେ ଲାଭ ହାସଲ ହେବ । ଘରୋଇ କପି ରାଇଟ ଧାରୀଙ୍କୁ ଅନ୍ତର୍ଜାତୀୟ କପି ରାଇଟର ସୁରକ୍ଷା ସୁବିଧା ମିଳିବ । ଅନ୍ୟ ଦେଶରେ ପ୍ରତିଦ୍ୱନ୍ଦ୍ୱିତାରେ ସମାନ ସୁଯୋଗ ପ୍ରାପ୍ତ ହେବ, କାରଣ ଭାରତ ବିଦେଶୀ କପି ରାଇଟକୁ ମାନ୍ୟତା ଦେଇଥାଏ । ଡିଜିଟାଲ ପ୍ଲାଟଫର୍ମରେ ସୃଜନାତ୍ମକ ଉତ୍ପାଦର ନିର୍ମାଣ ଏବଂ ବିତରଣରେ କରାଯାଇଥିବା ନିବେଶ ଉପରେ ଲାଭ ହାସଲ ହେବ ଏବଂ ଏହାଦ୍ୱାରା ଆତ୍ମବିଶ୍ୱାସ ବୃଦ୍ଧି ପାଇବ । ବ୍ୟବସାୟରେ ବୃଦ୍ଧି ହେବ ଏବଂ ଏକ ରଚନା ଆଧାରିତ ଅର୍ଥବ୍ୟବସ୍ଥା ଏବଂ ଏକ ସାଂସ୍କୃତିକ ପରିଦୃଶ୍ୟର ବିକାଶ ହେବ ।
‘ପ୍ରଯୁକ୍ତି ଆଧାରିତ ବିକାଶ’ ୱେବିନାରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ବଜେଟ ପର ସପ୍ତମ ୱେବିନାରକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମ୍ବୋଧିତ କରିଛନ୍ତି । ସମୟାନୁସାରେ ବଜେଟର ବ୍ୟବସ୍ଥାଗୁଡିକୁ ଅଂଶୀଦାରମାନେ ଯେପରି ସଠିକ୍ ଓ ସମ୍ପୂର୍ଣ୍ଣଭାବେ ତ୍ୱରାନ୍ୱିତ କରିବେ ପ୍ରଧାନମନ୍ତ୍ରୀ ତା’ଉପରେ ଗୁରୁତ୍ବାରୋପ କରିଛନ୍ତି । “ମିଳିମିଶି ବଜେଟ୍‌ରେ ଥିବା ବ୍ୟବସ୍ଥାଗୁଡିକୁ ଆମେ ତ୍ୱରାନ୍ୱିତ କଲେ ଏହାର ଅନୁକୂଳ ଲାଭ ଆମକୁ ମିଳିବ” ବୋଲି ୱେବିନାରରେ ସେ କହିଥିଲେ । ଏହି ସରକାର ନିମନ୍ତେ ବିଜ୍ଞାନ ଓ ବୈଷୟିକ ଜ୍ଞାନ ଏକ ଅଭିନ୍ନ କ୍ଷେତ୍ର ନୁହଁ ବୋଲି ପ୍ରଧାନମନ୍ତ୍ରୀ ଜୋରଦେଇ କହିଥିଲେ । ଆର୍ଥିକ ଦୃଷ୍ଟିରୁ ଏହା ଡିଜିଟାଲ ଅର୍ଥନୀତି ଓ ଫିନ୍‌ଟେକ ସହ ସଂଶ୍ଳିଷ୍ଟ । ସେହିପରି ଆଗୁଆ ବୈଷୟିକ ଜ୍ଞାନର ଭିତ୍ତିଭୂମି ଓ ଜନ ସାଧାରଣ ସେବା ପାଇଁ ଅନେକ ଭୂମିକା ରହିଛି । “ପ୍ରଯୁକ୍ତି ବିଦ୍ୟା ଆମ ଦେଶର ଜନସାଧାରଣଙ୍କୁ ସଶକ୍ତ କରିବା ନିମନ୍ତେ ଏକ ମାଧ୍ୟମ । ଦେଶକୁ ଆତ୍ମନିର୍ଭର କରିବାରେ ପ୍ରଯୁକ୍ତିର ଭୂମିକା ଖୁବ୍ ଗୁରୁତ୍ୱପୂର୍ଣ୍ଣ । ସେଭଳି ଦୃଷ୍ଟିକୋଣ ଚଳିତ ବର୍ଷର ବଜେଟ୍‌ରେ ମଧ୍ୟ ପ୍ରତିଫଳିତ ହୋଇଛି” ବୋଲି ସେ କହିଥିଲେ । ରାଷ୍ଟ୍ରପତି ବାଇଡେନଙ୍କ ନିକଟରେ ଦେଇଥିôବା ଉଦ୍‌ବୋଧନର ସ୍ମରଣ କରି ବିକଶିତ ରାଷ୍ଟ୍ରମାନେ ଆତ୍ମନିର୍ଭରତାର ଗୁରୁତ୍ୱ କିପରି ଗ୍ରହଣ କରିଛନ୍ତି ସେ କହିଥିଲେ । “ନୂତନ ବୈଶ୍ୱିକ ପଦ୍ଧତି ବିକଶିତ ହେଉଥିବା ବେଳେ, ଆମେ ମଧ୍ୟ ଆତ୍ମନିର୍ଭରତା ଦିଗରେ ଆଲୋକପାତ କରିବା ଦରକାର” ବୋଲି ପ୍ରଧାନମନ୍ତ୍ରୀ କହିଥିଲେ । ବଜେଟରେ ଗୁରୁତ୍ୱ ଦିଆଯାଇଥିବା ଉଦୀୟମାନ କ୍ଷେତ୍ର ଯଥା କୃତ୍ରିମ ମେଧା, ଜିଓ-ସ୍ପାଟିଆଲ ସିଷ୍ଟମ, ଡ୍ରୋନ, ସେମି କଣ୍ଡକ୍ଟର, ମହାକାଶ ବୈଷୟିକ ଜ୍ଞାନ, ଜିନୋମିକ୍ସ, ଫାମାସ୍ୟୁଟିକାଲ୍ସ ଓ କ୍ଲିବ ଟେକ୍ନୋଲୋଜିରୁ ୫ଜି ପର୍ଯ୍ୟନ୍ତ ଶ୍ରୀ ମୋଦୀ ଆଲୋକପାତ କରିଥିଲେ । ସେ କହିଥିଲେ ଯେ ବଜେଟରେ ୫ଜି ସ୍ପେକ୍ଟ୍ରମର ନିଲାମୀ ସହ ମଜବୁତ ୫ଜି ବାତାବରଣ ସୃଷ୍ଟି ପାଇଁ ପିଏଲଆଇ ଯୋଜନା ପ୍ରସ୍ତାବ ରହିଛି । ଏହି କ୍ଷେତ୍ରରେ ନିଜର ଅଂଶୀଦାରିତା ତ୍ୱରାନ୍ୱିତ କରିବାକୁ ସେ ଘରୋଇ କ୍ଷେତ୍ରରେ ପରାମର୍ଶ ଦେଇଥିଲେ । ଗେମିଂ କ୍ଷେତ୍ରରେ ବୈଶ୍ୱିକ ବଜାରର ସମ୍ପ୍ରସାରଣ ଉପରେ ଉଲ୍ଲେଖ କରି ସେ କହିଥିଲେ ଯେ ବଜେଟରେ ଆନିମେସନ ଭିଜ୍ୟୁଆଲ ଇଫେକ୍ଟସ ଗେମିଂ କମିକ(ଏଭିଜିସି) ଉପରେ ମଧ୍ୟ ଆଲୋକପାତ କରାଯାଇଛି । ସେଥିପାଇଁ ଭାରତୀୟ ବାତାବରଣକୁ ଦୃଷ୍ଟିରେ ରଖି ସେ ଖେଳନା ଉପରେ ଗୁରୁତ୍ୱ ଦେବାକୁ ପରାମର୍ଶ ଦେଇଥିଲେ । ସଂଯୋଗ କେନ୍ଦ୍ର ଓ ଫିନଟେକକୁ ଐକକେନ୍ଦ୍ରିକ କରିବା ପାଇଁ ବିଦେଶ ଉପରେ ଅଧିକ ନିର୍ଭର ନ କରି ଭାରତୀୟ ପାଣିପାଗ ଅନୁକୂଳ ପଦ୍ଧତି ଆପଣାଇବା ଉପରେ ସେ ଗୁରୁତ୍ୱ ଦେଇଥିଲେ । ସଂସ୍କାର ଯୋଗୁଁ ପରିବର୍ତ୍ତନ ନିୟମ ପାଇଁ ଜିଓ-ସ୍ପାଷ୍ଟିକାଲ ଡାଟା ବ୍ୟାପାରରେ ସର୍ବାଧିକ ସୁବିଧା ଉଠାଇବାକୁ ସେ ଘରୋଇ କ୍ଷେତ୍ରକୁ ନିବେଦନ କରିଥିଲେ ।” ଆମ ନିଜ ଦେଶରେ କୋଭିଡ କାଳରେ ତିଆରି ଟିକାର ବିଶ୍ୱସନୀୟତା ପ୍ରମାଣିତ ହୋଇଛି । ଆମକୁ ଏହି ସଫଳ କାହାଣୀ ପ୍ରତ୍ୟେକ କ୍ଷେତ୍ରରେ ପ୍ରମାଣ କରିବାକୁ ହେବ’ ବୋଲି ପ୍ରଧାନମନ୍ତ୍ରୀ ମୋଦି କହିଥିଲେ । ପ୍ରଧାନମନ୍ତ୍ରୀ ତଥ୍ୟର ନିରପତ୍ତା ଦେଶ ପାଇଁ କେତେ ଗୁରୁତ୍ୱପୂର୍ଣ୍ଣ ତା’ ଉପରେ ଗୁରୁତ୍ୱଆରୋପ କରି ଏହାର ସୁରକ୍ଷା ଦିଗରେ ପର୍ଯ୍ୟାପ୍ତ ବ୍ୟବସ୍ଥା କରିବା ଉପରେ ଆଲୋକପାତ କରିଥିଲେ । ଭାରତୀୟ ଷ୍ଟାର୍ଟଅପ ଇକୋ ସିଷ୍ଟମକୁ ସମସ୍ତ ସରକାରୀ ସାହାଯ୍ୟ ମିଳିବ ବୋଲି ଶ୍ରୀ ମୋଦୀ ପ୍ରତିଶ୍ରୁତି ଦେଇଥିଲେ । କୌଶଳ, ଅତି କୌଶଳ ଓ ଉନ୍ନତ କୌଶଳ ବିକାଶ ନିମନ୍ତେ ଏକ ପୋର୍ଟାଲ ପାଇଁ ବଜେଟ୍‌ରେ ବ୍ୟବସ୍ଥା ହୋଇଛି । ଏଥିରେ ଯୁବ ସମାଜ ସମସ୍ତ ନିଯୁକ୍ତି ସୁଯୋଗ ପାଇବା ନେଇ ସବିଶେଷ ରହିଛି ବୋଲି ସେ କହିଥିଲେ । ଦେଶରେ ନିର୍ମାଣ କ୍ଷେତ୍ରକୁ ଶକ୍ତିଶାଳୀ କରିବା ପାଇଁ ୧୪ଟି କ୍ଷେତ୍ରରେ ଦୁଇ ଲକ୍ଷ କୋଟି ଟଙ୍କାର ପିଏଲଆଇ ଯୋଜନା ସମ୍ପର୍କରେ ପ୍ରଧାନମନ୍ତ୍ରୀ କହିଥିଲେ । ଅପଟିକାଲ ଫାଇବର, ଇ-ଆବର୍ଜନା ପରିଚାଳନା, ଚକ୍ରୀୟ ଅର୍ଥନୀତି ଓ ଇଲେଟ୍ରିକ୍ ମୋବିଲିଟି ଉପରେ ଯଥାର୍ଥ ପ୍ରସ୍ତାବମାନ ଦେବାକୁ ଶ୍ରୀ ମୋଦୀ ତୃତୀୟପକ୍ଷ ଅଂଶୀଦାରମାନଙ୍କୁ ନିବେଦନ କରିଥିଲେ ।
ଭାରତ ଏବଂ ବେଲାରୁସ ମଧ୍ୟରେ ବେସାମରିକ ତଥା ବ୍ୟବସାୟିକ ପ୍ରସଙ୍ଗରେ ଏମଏଲଏଟି ଘେନି ସ୍ୱାକ୍ଷରିତ ରାଜିନାମାକୁ କେନ୍ଦ୍ର କ୍ୟାବିନେଟର ସ୍ୱୀକୃତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦିଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଏବଂ ବେଲାରୁସ ମଧ୍ୟରେ ବେସାମରିକ ତଥା ବ୍ୟବସାୟିକ ପ୍ରସଙ୍ଗରେ ପାରସ୍ପରିକ ଆଇନଗତ ସହାୟତା(ଏମଏଲଏଟି) ଆଦାନପ୍ରଦାନ ଘେନି ସ୍ୱାକ୍ଷରିତ ରାଜିନାମାକୁ କେନ୍ଦ୍ର କ୍ୟାବିନେଟର ଅନୁମୋଦନ ଲାଭ କରିଛି । ଏହି ରାଜିନାମା କାର୍ଯ୍ୟକାରୀ ହେବା ପରେ ଉଭୟ ରାଷ୍ଟ୍ର ବେସାମରିକ ତଥା ବ୍ୟବସାୟିକ ବିଭିନ୍ନ ପ୍ରସଙ୍ଗରେ ପରସ୍ପରକୁ ଆଇନଗତ ସହାୟତା ଯୋଗାଇଦେବେ । ଏଭଳି ପ୍ରସ୍ତାବ ଉଭୟ ରାଷ୍ଟ୍ରର ଜନସାଧାରଣଙ୍କ ପାଇଁ ଉପକାରୀ ସାବ୍ୟସ୍ତ ହେବ । ସେମାନେ ଲିଙ୍ଗଗତ, ଶ୍ରେଣୀ ଅବା ଆୟ ନିର୍ବିଶେଷରେ ପରସ୍ପରଙ୍କୁ ଆଇନଗତ ସହାୟତା ପ୍ରଦାନ କରିବେ ।
ପ୍ରଧାନମନ୍ତ୍ରୀ ପ୍ରଖ୍ୟାତ ଗାୟକ ତଥା ସଙ୍ଗୀତକାର ଶ୍ରୀ ବାପି ଲାହିରିଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବରିଷ୍ଠ ଗାୟକ ତଥା ସଙ୍ଗୀତକାର ଶ୍ରୀ ବାପି ଲାହିରିଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ବାପି ଲାହିରି ଜୀଙ୍କର ସଂଗୀତ ସମସ୍ତଙ୍କ ମନକୁ ଛୁଉଁଥିଲା, ବିଭିନ୍ନ ଭାବନାକୁ ସୁନ୍ଦର ଭାବରେ ପ୍ରକାଶ କରୁଥିଲା । ସବୁ ପୀଢିର ଲୋକମାନେ ତାଙ୍କ କାର୍ଯ୍ୟ ସହ ଜଡିତ ହୋଇପାରନ୍ତି । ତାଙ୍କର ହସ ହସ ମୁହଁରୁ ସମସ୍ତେ ବଞ୍ଚିତ ହେବେ । ତାଙ୍କ ଦେହାନ୍ତରେ ଅତ୍ୟନ୍ତ ଦୁଃଖିତ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
ଆସନ୍ତାକାଲି ଛତିଶଗଡ ଗସ୍ତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ 14 ଗୁରୁବାର ଦିନ ଛତିଶଗଡ ଗସ୍ତ କରିବେ । ଭିଲାଇରେ ପ୍ରଧାନମନ୍ତ୍ରୀ ଆଧୁନିକୀକରଣ ତଥା ବିକଶିତ ହୋଇଥିବା ଭିଲାଇ ଇସ୍ପାତ କାରଖାନାକୁ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ । ଆଧୁନିକୀକରଣରେ ସାମିଲ ରହିଛି ଉତ୍ପାଦକତା, ଲାଭ, ଉତ୍ତମ ମାନ, ପ୍ରତିଯୋଗୀତା, ଶକ୍ତି ସାମର୍ଥ୍ୟ ଏବଂ ପରିବେଶ ସୁରକ୍ଷା ବୃଦ୍ଧି ପାଇଁ ଅଗ୍ରଣୀ ପ୍ରାଦ୍ୟୋଗିକୀର ଉପଯୋଗ । ଏହି କାର୍ଯ୍ୟକ୍ରମ ଅବସରରେ ଶ୍ରୀ ନରେନ୍ଦ୍ର ମୋଦୀ ଆଇଆଇଟି ଭିଲାଇର ସ୍ଥାୟୀ କ୍ୟାମ୍ପସ ପାଇଁ ଆଧାରଶିଳା ରଖିବେ । ସେ ମଧ୍ୟ ଭାରତ ନେଟର ଦ୍ୱିତୀୟ ଦଫା ଆରମ୍ଭ କରିବା ପାଇଁ ଏକ ଫଳକ ଉନ୍ମୋଚନ କରିବେ । ଭାରତ ନେଟ ପ୍ରକଳ୍ପ ହେଉଛି ଗ୍ରାମ ପଞ୍ଚାୟତମାନଙ୍କୁ ଭୂମିତଳ ଅପ୍ଟିକାଲ ଫାଇବର ଜରିଆରେ ସଂଯୋଗ କରିବାର ପରିକଳ୍ପନା । ପ୍ରଧାନମନ୍ତ୍ରୀ ଜଗଦଲପୁର ଓ ରାୟପୁର ମଧ୍ୟରେ ବାୟୁସେବାର ଉଦଘାଟନ କରିବେ । ସେ ମଧ୍ୟ ବିଭିନ୍ନ ଯୋଜନାର ହିତାଧିକାରୀମାନଙ୍କୁ ଲାପଟପ୍, ପ୍ରମାଣପତ୍ର ଓ ଚେକ ଆଦି ବଣ୍ଟନ ସହ ଏକ ସାଧାରଣ ସଭାକୁ ସମ୍ବୋଧିତ କରିବେ । ଭିଲାଇରେ ପହଞ୍ଚିବା ପୂର୍ବରୁ ପ୍ରଧାନମନ୍ତ୍ରୀ ନୂଆ-ରାୟପୁର ସ୍ମାର୍ଟ ସିଟି ଗସ୍ତ କରିବେ ଏବଂ ସେଠାରେ ସେ ସହର ପାଇଁ ସମନ୍ୱିତ ଅଧିକାର ଓ ନିୟନ୍ତ୍ରଣ କେନ୍ଦ୍ରକୁ ଉଦଘାଟନ କରିବେ ।
ରାଜ୍ୟଗୋଷ୍ଠୀ କ୍ରୀଡାର ପଦକ ବିଜେତାମାନଙ୍କୁ ଭେଟୁଛନ୍ତି ପ୍ରଧାନମନ୍ତ୍ରୀ

ନିକଟରେ ଉଦଯାପିତ ହୋଇଥିବା ରାଜ୍ୟ ଗୋଷ୍ଠୀ କ୍ରୀଡ଼ା ପ୍ରତିଯୋଗୀତାର ପଦକ ବିଜେତାମାନେ ଆଜି ଲୋକ କଲ୍ୟାଣ ମାର୍ଗଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟି ତାଙ୍କ ସହିତ ବାର୍ତ୍ତାଳାପ କରିଥିଲେ । ସମସ୍ତ ପଦକ ବିଜେତାଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଥିଲେ ଏବଂ ଯେଉଁମାନେ ଉତ୍ତମ କ୍ରୀଡା କୌଶଳ ପ୍ରଦର୍ଶନ ସତ୍ତ୍ୱେ ପଦକ ଜିତିପାରିନାହାନ୍ତି ସେମାନଙ୍କୁ ମଧ୍ୟ ପ୍ରଶଂସା କରିଥିଲେ । ସେ କହିଥିଲେ ଯେ କ୍ରୀଡ଼ା କ୍ଷେତ୍ରର ଉପଲବ୍ଧୀ ପ୍ରତ୍ୟେକଙ୍କୁ ଅନୁପ୍ରାଣିତ କରିଥାଏ । ସେ ପଦକ ବିଜେତାମାନଙ୍କୁ କହିଥିଲେ ଯେ ସେମାନଙ୍କ ସଫଳତା ଭାରତର ସମ୍ମାନ ବୃଦ୍ଧି କରିଛି । ସେ କହିଥିଲେ ଯେ ବିଶ୍ୱ କ୍ରୀଡ଼ା ମଂଚରେ ଯେତେବେଳେ ଜଣେ ଭାରତୀୟ କ୍ରୀଡ଼ାବିତ ବିଜୟ ହାସଲ କରିଥାନ୍ତି, ଭାରତୀୟ ପତାକା ଉଚ୍ଚକୁ ଉଠିଥାଏ । ପ୍ରଧାନମନ୍ତ୍ରୀ କହିଥିଲେ ଯେ ଆଜି ଜଣେ କ୍ରୀଡ଼ାବିତଙ୍କ ଜୀବନ ବହୁ ଦଶନ୍ଧି ପର୍ଯ୍ୟନ୍ତ ପରିବ୍ୟାପ୍ତ ହୋଇପାରୁଛି । ଏହି ପରିପ୍ରେକ୍ଷୀରେ, ସେ ମେରିକମଙ୍କ ଉଦାହରଣ ଦେଇଥିଲେ, ଯିଏ କି ଜଣେ ସାଂସଦ ହୋଇ ସୁଦ୍ଧା ସ୍ୱର୍ଣ୍ଣ ପଦକ ହାସଲ କରିପାରୁଛନ୍ତି । ସେ ମଧ୍ୟ ପୁଲେଲା ଗୋପିଚାନ୍ଦଙ୍କ ବିଷୟରେ ଉଲ୍ଲେଖ କରିଥିଲେ, ଯିଏ କି ଖେଳାଳୀ ଭାବେ ବିପୁଳ ସଫଳତା ହାସଲ କରିବା ପରେ ବହୁ ଖେଳାଳିଙ୍କୁ ପରାମର୍ଶ ଏବଂ ପ୍ରଶିକ୍ଷଣ ଦେଉଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ପ୍ରତିଭା ବ୍ୟତୀତ ତାଲିମ, ଏକାଗ୍ରଚିତ୍ତ ଏବଂ କଠିନ ପରିଶ୍ରମ ତଥା ମାନସିକ ଦୃଢ଼ତା ଆଜିର ଜଣେ କ୍ରୀଡ଼ାବିତ ପାଇଁ ଆବଶ୍ୟକ । ଏହି ପରିପ୍ରେକ୍ଷୀରେ, ଯୋଗର ଲାଭ ବିଷୟରେ ସେ କହିଥିଲେ । ପିଲାବେଳୁ ସେମାନଙ୍କୁ ଶିକ୍ଷା ଦେଇଥିବା ଗୁରୁ, ପ୍ରଶିକ୍ଷକ ଏବଂ ପରାମର୍ଶଦାତାମାନଙ୍କୁ ମନେ ରଖିବା ଏବଂ ସେମାନଙ୍କ ସହିତ ଯୋଗାଯୋଗରେ ରହିବା ଲାଗି କ୍ରୀଡ଼ାବିତମାନଙ୍କୁ ପ୍ରଧାନମନ୍ତ୍ରୀ ପରାମର୍ଶ ଦେଇଥିଲେ । ଏହି ଅବସରରେ କେନ୍ଦ୍ର ଯୁବବ୍ୟାପାର ଏବଂ କ୍ରୀଡ଼ା ରାଷ୍ଟ୍ରମନ୍ତ୍ରୀ (ସ୍ୱାଧୀନ ଦାୟିତ୍ୱ) କର୍ଣ୍ଣେଲ ରାଜ୍ୟବର୍ଦ୍ଧନ ସିଂ ରାଠୋର ଉପସ୍ଥିତ ଥିଲେ ।
ଶ୍ରୀ ସିଦ୍ଧେଶ୍ୱର ସ୍ୱାମୀଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ସିଦ୍ଧେଶ୍ୱର ସ୍ୱାମୀ ଜୀଙ୍କର ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ମୋଦୀ କହିଛନ୍ତି ଯେ ସମାଜ ପାଇଁ ତାଙ୍କର ଉଲ୍ଲେଖନୀୟ ସେବା ପାଇଁ ପରମପୁଜ୍ୟ ଶ୍ରୀ ସିଦ୍ଧେଶ୍ୱର ସ୍ୱାମୀ ଜୀଙ୍କୁ ସ୍ମରଣ କରାଯିବ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ପରମପୁଜ୍ୟ ଶ୍ରୀ ସିଦ୍ଧେଶ୍ୱର ସ୍ୱାମୀ ଜୀଙ୍କୁ ସମାଜ ପ୍ରତି ତାଙ୍କର ଉଲ୍ଲେଖନୀୟ ସେବା ପାଇଁ ସ୍ମରଣ କରାଯିବ । ସେ ଅନ୍ୟମାନଙ୍କ ଉନ୍ନତି ପାଇଁ ଅକ୍ଲାନ୍ତ ପରିଶ୍ରମ କରିଥିଲେ ଏବଂ ତାଙ୍କର ପାଣ୍ଡିତ୍ୟ ପାଇଁ ମଧ୍ୟ ସମ୍ମାନିତ ହୋଇଥିଲେ । ଏହି ଦୁଃଖଦ ସମୟରେ ମୋର ଚିନ୍ତାଧାରା ତାଙ୍କର ଅଗଣିତ ଭକ୍ତଙ୍କ ସହ ଅଛି । ଓମ୍ ଶାନ୍ତି ।”
ତାମିଲନାଡୁ ବାତ୍ୟାଜନିତ ମୃତ୍ୟୁ ପାଇଁ ପ୍ରଧାନମନ୍ତ୍ରୀଙ୍କ ଶୋକ

ତାମିଲନାଡୁରେ ବାତ୍ୟା ଜନିତ ମୃତ୍ୟୁ ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ତାମିଲନାଡୁର କିଛି ଅଞ୍ଚଳରେ ବାତ୍ୟା ଯୋଗୁଁ ପ୍ରାଣ ହରାଇଥିବା ପରିବାରଙ୍କ ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି । ବାତ୍ୟା ଉଦ୍ଧାର କାର୍ଯ୍ୟ ଏବଂ ସମସ୍ତ ସହାୟତା ପ୍ରଦାନ ଲାଗି ସରକାରୀ କର୍ମଚାରୀମାନେ କାର୍ଯ୍ୟ କରୁଛନ୍ତି । ରାଜ୍ୟରେ ଉପୁଜିଥିବା ବାତ୍ୟା ପରିସ୍ଥିତି ନେଇ ମୁଁ ତାମିଲନାଡୁ ମୁଖ୍ୟମନ୍ତ୍ରୀ ଥିରୁ ଏଦାପ୍ପାଦି କେ. ପାଲାନିସ୍ଵାମୀଙ୍କ ସହ କଥାବାର୍ତ୍ତା କରିଛି । କେନ୍ଦ୍ର ସମସ୍ତ ସହାୟତା ପ୍ରଦାନ କରିବା ନେଇ ନିଶ୍ଚିତ କରାଇଛି । ତାମିଲନାଡୁ ଲୋକଙ୍କ ସୁରକ୍ଷା ଏବଂ କଲ୍ୟାଣ ଲାଗି ପ୍ରାର୍ଥନା କରୁଛି”।
ଭାରତ ଓ ବ୍ରାଜିଲ ମଧ୍ୟରେ ନିବେଶ ସହଯୋଗ ଏବଂ ସୁବିଧା ଚୁକ୍ତିକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବସିଥିବା କେନ୍ଦ୍ର କ୍ୟାବିନେଟ ବୈଠକରେ ‘ଭାରତ ଓ ବ୍ରାଜିଲ ମଧ୍ୟରେ ନିବେଶ ସହଯୋଗ ଏବଂ ସୁବିଧା ଚୁକ୍ତି’(ଆଇସିଏଫଟି)ରେ ସ୍ୱାକ୍ଷର ଏବଂ ଏହାର ଅନୁସମର୍ଥନକୁ ମଞ୍ଜୁରି ମିଳିଛି । ଏହି ଚୁକ୍ତି ଦ୍ୱାରା ଦୁଇ ଦେଶ ମଧ୍ୟରେ ପୁଞ୍ଜିନିବେଶର ପ୍ରବାହ ବଢ଼ିବ । ଭାରତ ଏବଂ ବ୍ରାଜିଲ ମଧ୍ୟରେ ନିବେଶ ସହଯୋଗ ଏବଂ ସୁବିଧା ଚୁକ୍ତି ଦ୍ୱାରା ବ୍ରାଜିଲର ନିବେଶକମାନଙ୍କୁ ଭାରତରେ ଏବଂ ଭାରତୀୟ ନିବେଶକମାନଙ୍କୁ ବ୍ରାଜିଲରେ ପୁଞ୍ଜି ବିନିଯୋଗର ସମାନ ସୁବିଧା ମିଳିପାରିବ । ଏହାଦ୍ୱାରା ସୁବିଧା (Facilitation)ସ୍ତରରେ ବୃଦ୍ଧି ହେବ; ଏକ ନିର୍ଦ୍ଦିଷ୍ଟ କାର୍ଯ୍ୟ ସ୍ତରରେ ବିଶ୍ୱାସ ସୃଷ୍ଟି ହେବ; ଓ ସମସ୍ତ ନିବେଶ ସୁବିଧା ସମ୍ବନ୍ଧିତ ବ୍ୟାପାରରେ ଭେଦଭାବ ନକରିବା ଦ୍ୱାରା ନିବେଶକଙ୍କ ଭରସା ବୃଦ୍ଧିପାଇବ । ଫଳରେ ନିବେଶକମାନଙ୍କୁ ପୁଞ୍ଜି ବିନିଯୋଗ ଲାଗି ଉଚିତ ପରିବେଶ ମିଳିପାରିବ । ଏହାଦ୍ୱାରା ବ୍ରାଜିଲର ସମସ୍ତ ନିବେଶକଙ୍କ ସମ୍ମୁଖରେ ଭାରତକୁ ଏକ ସୁବିଧାପ୍ରାପ୍ତ ବିଦେଶୀ ପ୍ରତ୍ୟକ୍ଷ ନିବେଶ (ଏଫଡିଆଇ)ର ଲକ୍ଷ୍ୟସ୍ଥଳୀ ଭାବେ ଉପସ୍ଥାପନ କରିବାରେ ସହାୟତା ମିଳପାରିବ ।
ପ୍ରଧାନମନ୍ତ୍ରୀଙ୍କ ରିଲିଫ ପାଣ୍ଠିକୁ ଦାନ

ଦୈନିକ ଜାଗରଣର ମୁଖ୍ୟ ସମ୍ପାଦକ ଏବଂ ସିଇଓ ଶ୍ରୀ ସଞ୍ଜୟ ଗୁପ୍ତା ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ଏହି ସାକ୍ଷାତ ଅବସରରେ ସେ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠିକୁ 2.71 କୋଟି ଟଙ୍କାର ଦୁଇଟି ଡ୍ରାଫ୍ଟ ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କୁ ପ୍ରଦାନ କରିଥିଲେ । A
ମେଘାଳୟର ୫୦ତମ ପ୍ରତିଷ୍ଠା/ସ୍ଥାପନା ଦିବସରେ ପ୍ରଧାନମନ୍ତ୍ରୀଙ୍କ ଉଦ୍‌ବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମେଘାଳୟର ୫୦ତମ ପ୍ରତିଷ୍ଠା/ ସ୍ଥାପନା ଦିବସ ଅବସରରେ ମେଘାଳୟର ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି । ରାଜ୍ୟର ସ୍ଥାପନା ଏବଂ ବିକାଶରେ ଯେଉଁ ବ୍ୟକ୍ତିମାନେ ଯୋଗଦାନ ଦେଇଛନ୍ତି, ସେହି ବ୍ୟକ୍ତିମାନଙ୍କୁ ସେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏହି ଅବସରରେ ସେ କିପରି ପ୍ରଧାନମନ୍ତ୍ରୀ ହେବା ପରେ ପୂର୍ବୋତର ପରିଷଦର ବୈଠକରେ ଭାଗ ନେବା ପାଇଁ ଶିଲଂକୁ ଆସିଥିଲେ, ସେ ସମ୍ପର୍କରେ ସ୍ମୃତିଚାରଣ କରିଥିଲେ । ତିନି – ଚାରି ଦଶନ୍ଧିର ବ୍ୟବଧାନ ପରେ କୌଣସି ପ୍ରଧାନମନ୍ତ୍ରୀଙ୍କ ଦ୍ୱାରା ଏହି ରାଜ୍ୟକୁ ଏହା ପ୍ରଥମ ଥର ପାଇଁ ଗସ୍ତ ଥିଲା । ସେ ପ୍ରକୃତିର ନିକଟତର ଲୋକମାନଙ୍କ ଭଳି ନିଜର ପରିଚୟକୁ ମଧ୍ୟ ସେହିଭଳି ଭାବେ ଅଧିକ ମଜଭୁତ କରିବା ନିମନ୍ତେ ରାଜ୍ୟର ଲୋକ ମାନଙ୍କୁ ବଧାଇ ଜଣାଇ ଥିଲେ । ଶ୍ରୀ ମୋଦୀ କହିଥିଲେ ଯେ “ମେଘାଳୟ ଦୁନିଆକୁ ପ୍ରକୃତି, ପ୍ରଗତି, ସଂରକ୍ଷଣ ଏବଂ ପର୍ଯ୍ୟାବରଣ- ସ୍ଥିରତାର ବାର୍ତା ପ୍ରଦାନ କରିଛି ।” ପ୍ରତ୍ୟେକ ଗ୍ରାମରେ, ‘ସିଟି ବଜେଇବା ବାଲା ଗ୍ରାମ’ ଏବଂ ଗାଇବାର ପରମ୍ପରା ସମ୍ପର୍କରେ କହିବା ସହିତ ପ୍ରଧାନମନ୍ତ୍ରୀ କଳା ଏବଂ ସଙ୍ଗୀତ କ୍ଷେତ୍ରରେ ରାଜ୍ୟର ଯୋଗଦାନକୁ ସଲାମ କରିଥିଲେ । ସେ କହିଥିଲେ ଯେ ଏହି ମାଟି ପ୍ରତିଭାବାନ୍ କଳାକାରମାନଙ୍କୁ ନେଇ ପରିପୂର୍ଣ୍ଣ ଏବଂ ଶିଲଂ ଚ୍ୟାମ୍ବର ଗାଇବା ବଜେଇବା ଲୋକମାନେ ଏହାକୁ ନୂତନ ଶିଖରରେ ପହଂଚାଇ ଦେଇଛନ୍ତି । ସେ କହିଥିଲେ ଯେ ମେଘାଳୟର ସମୃଦ୍ଧ ଖେଳ ସଂସ୍କୃତିଠାରୁ ଦେଶ ଅନେକ ଆଶା ରଖିଛି । ପ୍ରଧାନମନ୍ତ୍ରୀ ଜୈବିକ କୃଷି କ୍ଷେତ୍ରରେ ରାଜ୍ୟର ବର୍ଦ୍ଧିତ ପ୍ରସିଦ୍ଧି ସମ୍ପର୍କରେ ମଧ୍ୟ ଉଲ୍ଲେଖ କରିଥିଲେ । ସେ ଆହୁରି ମଧ୍ୟ କହିଥିଲେ ଯେ “ମେଘାଳୟର ଭଉଣୀମାନେ ବାଉଁଶ ବୁଣାର କଳାକୁ ପୁର୍ନଜୀବିତ କରିଥିଲେ ଏବଂ ଏହାର ପରିଶ୍ରମୀ କୃଷକମାନେ ମେଘାଳୟକୁ ଏକ ଜୈବିକ କୃଷି ରାଜ୍ୟ ରୂପରେ ମଜଭୁତ ପରିଚୟ ଦେବାକୁ ଉଦ୍ୟମ କରୁଛନ୍ତି ।” ପ୍ରଧାନମନ୍ତ୍ରୀ ଉନ୍ନତ ସଡକ, ରେଳ ଏବଂ ବିମାନ ଚଳାଚଳ ନିମନ୍ତେ ସରକାରଙ୍କ ପ୍ରତିବଦ୍ଧତା ସମ୍ପର୍କରେ ଦୋହରାଇ ଥିଲେ । ସେ କହିଥିଲେ ଯେ ରାଜ୍ୟର ଜୈବିକ ଉତ୍ପାଦଗୁଡ଼ିକ ନିମନ୍ତେ ଏକ ନୂତନ ଘରୋଇ ଏବଂ ବିଶ୍ୱ ବଜାର ସୁନିଶ୍ଚିତ କରିବାର ପଦକ୍ଷେପ ନିଆ ଯାଇଛି । କେନ୍ଦ୍ରର ଯୋଜନାଗୁଡିକୁ ଲୋକମାନଙ୍କ ନିକଟରେ ପହଂଚାଇବା ନିମନ୍ତେ ରାଜ୍ୟ ସରକାର ସମସ୍ତ ପ୍ରକାରର ଚେଷ୍ଟା କରୁଛନ୍ତି । ପ୍ରଧାନମନ୍ତ୍ରୀ ଗ୍ରାମ୍ୟ ସଡକ ଯୋଜନା ଏବଂ ଜାତୀୟ ଆଜୀବିକା ମିଶନ ଭଳି ଯୋଜନା ଗୁଡିକରୁ ମେଘାଳୟକୁ ଲାଭ ମିଳିଛି । ଆଜି ଜଳ ଜୀବନ ମିଶନ ଯୋଗୁଁ ୨୦୧୯ରେ କେବଳ ଏକ ପ୍ରତିଶତ ଗୃହକୁ ପାଇପ୍ ମାଧ୍ୟମରେ ଜଳ ଯୋଗାଣ ହେଉଥିବା ବେଳେ ତାହା ଏବେ ୩୩%ରେ ପହଂଚିଛି । ମେଘାଳୟ ଟିକା ବିତରଣ ନିମନ୍ତେ ଡ୍ରୋନ୍ ବ୍ୟବହାର କରୁଥିବା ପ୍ରାଥମିକ ରାଜ୍ୟ ଗୁଡିକ ମଧ୍ୟରୁ ଅନ୍ୟତମ ବୋଲି ପ୍ରଧାନମନ୍ତ୍ରୀ କହିଥିଲେ । ଶେଷରେ, ପ୍ରଧାନମନ୍ତ୍ରୀ ମେଘାଳୟର ଲୋକମାନଙ୍କୁ ପର୍ଯ୍ୟଟନ ଏବଂ ଜୈବିକ ଉତ୍ପାଦ ଗୁଡିକ ବ୍ୟତୀତ ନୂତନ କ୍ଷେତ୍ର ଗୁଡିକୁ ବିକଶିତ କରିବା ନିମନ୍ତେ ତାଙ୍କର ନିରନ୍ତର ସମର୍ଥନ ଏବଂ ଦୃଢ଼ ସଙ୍କଳ୍ପ ରହିଥିବା ସମ୍ପର୍କରେ ଆଶ୍ୱାସନା ଦେଇଥିଲେ ।
ଗୁଜୁରାଟର ଭଡୋଦରା ଠାରେ ସଡ଼କ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ଭଡୋଦରା ଠାରେ ଏକ ସଡ଼କ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ମଧ୍ୟ ପ୍ରତ୍ୟେକ ମୃତ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କା କରି ଅନୁକମ୍ପା ମୂଳକ ସହାୟତା ରାଶି ଏବଂ ଆହତମାନଙ୍କୁ ୫୦,୦୦୦ ଟଙ୍କା କରି ଦେବାକୁ ଘୋଷଣା କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ଭଡୋଦରା ଜିଲ୍ଲାରେ ଏକ ସଡ଼କ ଦୁର୍ଘଟଣା ଯୋଗୁଁ ପ୍ରାଣ ହରାଇବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ । ପିଏମଏନ୍‍ଆରଏଫ୍‍ରୁ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ ୨ ଲକ୍ଷ ଟଙ୍କା କରି ଦିଆଯିବ । ଆହତମାନଙ୍କୁ ୫୦,୦୦୦ ଟଙ୍କା କରି ପ୍ରଦାନ କରାଯିବ ।”
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧୀଙ୍କୁ ତାଙ୍କ ଶ୍ରାଦ୍ଧ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧୀଙ୍କୁ ତାଙ୍କ ଶ୍ରାଦ୍ଧ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ତାଙ୍କ ଶ୍ରାଦ୍ଧ ବାର୍ଷିକୀରେ ଆମର ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି ।”